S-446/2019

Mál þetta, sem dómtekið var 28. júní sl., er höfðað með ákæru, útgefinni af lögreglustjóranum á höfuðborgarsvæðinu 21. maí 2019, á hendur J-kk-þgf E-kk-þgf, kt. [...], [...], [...], fyrir eftirtalin brot, framin í Reykjavík á árinu 2018 nema annað sé tekið fram:

I.

Umferðarlagabrot, með því að hafa:

1. Laugardaginn 10. febrúar, ekið bifreiðinni [...] sviptur ökurétti vestur Hringbraut, inn Eiðisgranda og á bifreiðastæði við JLhúsið þar sem lögregla hafði afskipti af ákærða.

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Mánudaginn 12. febrúar, ekið bifreiðinni [...] sviptur ökurétti vestur Miklubraut en lögregla stöðvaði aksturinn við BSÍ.

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

3. Laugardaginn 24. mars, ekið bifreiðinni [...] sviptur ökurétti, undir áhrifum áfengis og ófær um að stjórna henni örugglega vegna áhrifa slævandi lyfja og ávana og fíkniefna austur Miklubraut, að Sogavegi, þar sem lögregla stöðvaði aksturinn (í blóði mældist vínandi 0,5 ‰, klónazepam 10 ng/ml, kókaín 45 ng/ml, Odesmetýltramadól 25 ng/ml, oxýkódon 45 ng/ml, tetrahýdrókannabínól 1,5 ng/ml og tramadól 140 ng/ml).

Telst þessi háttsemi varða við 2. mgr. 44. gr., 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

4. Þriðjudaginn 17. apríl, ekið bifreiðinni [...] sviptur ökurétti um Dalveg í Kópavogi en lögregla stöðvaði aksturinn við Vínbúðina á Dalvegi. 2

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

5. Sunnudaginn 15. júlí, ekið bifreiðinni [...] sviptur ökurétti og ófær um að stjórna henni örugglega vegna áhrifa slævandi lyfja og ávana og fíkniefna um Vatnsleysustrandarveg, Vatnsleysustrandahreppi, þar sem lögregla stöðvaði aksturinn við Austurkot (í blóði mældist alprazólam 105 ng/ml og í þvagi mældist tetrahýdrókannabínólsýra).

Telst þessi háttsemi varða við 2. mgr. 44. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

6. Miðvikudaginn 7. nóvember, ekið bifreiðinni [...] sviptur ökurétti um Dalveg í Kópavogi en lögregla stöðvaði aksturinn við Vínbúðina á Dalvegi.

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

7. Föstudaginn 21. desember, ekið bifreiðinni [...] sviptur ökurétti um Reykjanesbraut í Kópavogi en lögregla stöðvaði aksturinn nærri Smáralind við Hagasmára.

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

8. Þriðjudaginn 8. janúar 2019 ekið bifreiðinni [...] sviptur ökurétti vestur Bústaðarveg en lögregla stöðvaði aksturinn við Veðurstofu Íslands.

Telst þessi háttsemi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

9. Þriðjudaginn 8. janúar 2019 ekið bifreiðinni [...] sviptur ökurétti og ófær um að stjórna henni örugglega vegna áhrifa slævandi lyfja og ávana og fíkniefna vestur Bústaðarveg en lögregla stöðvaði aksturinn við Suðurhlíð (í blóði mældist alprazólam 22 ng/ml, oxýkódón 175 ng/ml, tetrahýdrókannabínól 3,1 ng/ml og tramadól 30 ng/ml sem einnig mældust í þvagi ásamt búprenorfín).

Telst þessi háttsemi varða við 2. mgr. 44. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

II.

Lyfjalagabrot með því að hafa, þriðjudaginn 8. janúar 2019, haft í vörslum 3 sínum, í sölu og dreifingarskyni og án þess að hafa markaðs og lyfsöluleyfi Lyfjastofnunar, samtals 180 töflur af lyfinu Medikinit 40 mg en lögregla fann 90 töflur við leit í bifreiðinni [...] í kjölfar afskipta sem frá er greint í 9. tl. ákæru og hafði ákærði þá skömmu áður látið af hendi 90 töflur af lyfinu.

Telst þessi háttsemi varða við 1. mgr. 7. gr. og 1. mgr. 20. gr., sbr. 1. mgr. 49. gr. lyfjalaga nr. 93/1994, með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Þá er krafist upptöku á framangreindum 90 töflum af lyfinu Medikinit 40 mg samkvæmt heimild í 3. mgr. 49. gr. lyfjalaga nr. 93/1994. Loks er krafist upptöku á kr. 30.000, sem hald var lagt á við afskipti lögreglu sem frá er greint í II. kafla ákæru, skv. 3. mgr. 49. gr. lyfjalaga nr. 93/1994 og 1. mgr. 69. gr. b. almennra hegningarlaga nr. 19/1940, en fjármunirnir eru ætlaður ágóði af sölu lyfja.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] og er í málinu sakfelldur fyrir að hafa níu sinnum ekið sviptur ökurétti, þar af tvisvar einnig undir áhrifum slævandi lyfja og ávana og fíkniefna og í eitt skipti undir áhrifum áfengis, slævandi lyfja og ávana og fíkniefna. Samkvæmt framlögðu sakavottorði, dagsettu 15. maí 2019, gekkst ákærði undir greiðslu sektar með tveimur lögreglustjórasáttum hjá embætti lögreglustjórans á höfuðborgarsvæðinu hinn 2. júní 2009, meðal annars fyrir að aka undir áhrifum ávana og fíkniefna og/eða áfengis. Hinn 7. júlí 2010 gekkst ákærði aftur undir greiðslu sektar hjá embætti lögreglustjórans á höfuðborgarsvæðinu fyrir að aka sviptur ökurétti, án öryggisbeltis. Þá gekkst ákærði næst undir greiðslu sektar með sátt hjá sama embætti hinn 24. mars 2011 fyrir að aka undir áhrifum áfengis og ávana og fíkniefna. Hinn 7. september 2011 gerði ákærði á ný tvær lögreglustjórasáttir hjá sama embætti, annars vegar fyrir vörslur fíkniefna og hins vegar fyrir hraðakstur, sviptur ökurétti. Þá var ákærði loks dæmdur í 45 daga fangelsi með dómi Héraðsdóms Reykjavíkur hinn 7. mars 2013 fyrir að aka undir áhrifum áfengis og ávana og fíkniefna, sviptur ökurétti. Sakaferill ákærða hefur að öðru leyti ekki áhrif í málinu. Við ákvörðun refsingar hér verður þannig við það miðað að ákærði gerist nú í fjórða sinn innan ítrekunartíma, sbr. 3. mgr. 71. gr. almennra hegningarlaga nr. 19/1940 og eftir að hann varð 4 fullra 18 ára, sekur um að aka sviptur ökurétti. Þá er jafnframt við það miðað að ákærði gerist nú í fyrsta sinn sekur um að aka undir áhrifum áfengis og ávana og fíkniefna, enda falla brot ákærða er hann er nú sakfelldur fyrir gegn 45. og 45. gr. a umferðarlaga nr. 50/1987 utan ítrekunartíma, sbr. ákæruliði 3, 5 og 9.

Svo sem fyrr greinir þá hefur ákærði greiðlega játað brot sín og verður það virt honum til refsimildunar. Með hliðsjón af öllu framangreindu, sakarefni málsins, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 9 mánuði. Ekki þykja efni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti í 19 mánuði frá birtingu dóms þessa að telja. Þá skal ákærði, einnig með vísan til lagaákvæða í ákæru, sæta upptöku til ríkissjóðs á 90 töflum af lyfinu Medikinit, 40 mg, og á 30.000 krónum, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef G-kk-ef lögmanns, 126.480 krónur, að virðisaukaskatti meðtöldum, og 679.033 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-x-x E-kk-nf, sæti fangelsi í 9 mánuði.

Ákærði er sviptur ökurétti í 19 mánuði frá birtingu dómsins að telja.

Ákærði sæti upptöku á 90 töflum af lyfinu Medikinit, 40 mg, og á 30.000 krónum.

Ákærði greiði málsvarnarþóknun skipaðs verjanda síns, S-kk-ef G-kk-ef lögmanns, 126.480 krónur og 679.033 krónur í annan sakarkostnað.

Þ-kvk-nf L-kvk-nf